Dječak radio drogu po receptu kojeg je pronašao na internetu

Mladi Međimurac (16) na internetu je naručio prah i papirnate markice. Od toga je zatim napravio drogu koja se u dvije molekule razlikuje od halucinogenog LSD-a

<p>Prije nekoliko dana dvojica dječaka u<b> Pribislavcu</b> pušili su <b>osvježivač zraka Galaxy i konzumirali LSD</b>. Susjedi su zvali Hitnu i policiju, kad je jedan počeo histerično vrištati i trčati po cesti.</p><p>Policiju je istraga dovela do <b>16-godišnjaka iz Pribislavca koji je vršnjacima prodao opasnu drogu</b>. Pretresom dječakove kuće pronašli su 1090 papirnatih markica s drogom koje se otapaju pod jezikom, 7,4 grama iste droge u obliku bijelog praha namijenjenog za preradu u tekući oblik kojim se natapaju markice, 21.600 markica pripremljenih za tretiranje, <b>46,7 grama marihuane i 3420 kuna</b>.</p><p>- Analizom smo dokazali da je riječ o novoj drogi koja se <b>u samo dvije molekule razlikuje od LSD-a</b>, ali učinak je isti - potvrdio je glasnogovornik PU međimurske <b>Radovan Gačal</b>.</p><p>- LSD je halucinogena droga i potrebne su vrlo male doze za moćne učinke. Promjena percepcije doživljaja može biti ugodna ili neugodna, pa ljudi tako zamišljaju da mogu letjeti ili doživljavaju zastrašujuće slike. Ne izaziva ovisnost, ali <b>može trajno uništiti mentalni sustav i strukturu ličnosti te potaknuti psihotična stanja</b> - objasnio nam je vodeći stručnjak za liječenje ovisnosti <b>Slavko Sakoman</b>.</p><p>- LSD se može sintetizirati na nekoliko načina i zahtijeva dobro znanje kemije. Osim poznavanja kemikalija koje se koriste u sintezi, moraju se poštovati i određeni laboratorijski uvjeti (svjetlo, temperatura, vlaga) ako se želi dobiti ‘dobar proizvod’. Svako odstupanje od točnog propisa dovodi do proizvoda koji može izazvati izuzetno štetne posljedice po konzumenta - rekla je toksikologinja <b>Biserka Riha</b>.</p>